บริษัท หาดทิพย์ จำกัด (มหาชน)

______________________________________________________________________________________________________

4. ลักษณะการประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์หรือบริการ

บริษัทฯ ประกอบกิจการอุตสาหกรรมผลิตเครื่องดื่มน้ำอัดลม ภายใต้เครื่องหมายการค้า
”โคคา-โคลา” “แฟนต้า” “สไปรท์” และผลิตภัณฑ์อื่นที่โคคา-โคลา คัมปะนี เป็นเจ้าของ
โดยมีรายละเอียดของสัญญาในการประกอบธุรกิจดังนี้:-

+----------------------------+---+-------------------------------------+
| ประเภทสัญญา                 | - | ให้บรรจุและจัดจำห                      |
|                            |   | น่ายเครื่องดื่มน้ำอัดลมภายใต้เครื่องหมายการค้า |
|                            |   | ”โคคา-โคลา” “แฟนต้า” “สไปรท์”         |
+----------------------------+---+-------------------------------------+
| คู่สัญญา                      | - | The Coca-Cola Company               |
+----------------------------+---+-------------------------------------+
| วันเริ่มต้นสัญญาและสิ้นสุดสัญญา     | - | 1 มกราคม 2552 - 31 มกราคม 2557      |
|                            |   |                                     |
|                            |   | (ได้รับการต่อสัญญาทุก 5 ปี)               |
+----------------------------+---+-------------------------------------+

2.  การตลาดและภาวการณ์แข่งขัน

  2.1 ภาวะอุตสาหกรรมและการแข่งขัน

ปัจจุบันบริษัทผู้ผลิตและจำหน่ายน้ำอัดลมรายใหญ่ในอุตสาหกรรมน้ำอัดลมในประเทศไทยประกอบด้วย
บริษัท
ไทยน้ำทิพย์ จำกัด เป็นผู้ผลิตและจำหน่ายผลิตภัณฑ์โคคา-โคลา ในทุกภาคของประเทศยกเว้น 14
จังหวัดภาคใต้ ซึ่งผลิต
และจำหน่ายโดย บริษัท หาดทิพย์ จำกัด (มหาชน) บริษัท เสริมสุข จำกัด (มหาชน)
เป็นผู้ผลิตและจำหน่ายผลิตภัณฑ์
“เอส โคลา” บริษัท เป๊ปซี่-โคลา (ไทย) เทรดดิ้ง จำกัด เป็นผู้ผลิตและจำหน่ายผลิตภัณฑ์
“เป๊ปซี่” และผลิตภัณฑ์ “บิ๊ก โคลา” บริษัท อาเจไทย จำกัด เป็นผู้ผลิตและจำหน่าย นอกจากนี้
ยังมี บริษัท กรีนสปอต (ประเทศไทย) จำกัด บริษัท ไบเล่ย์ จำกัด และบริษัทย่อยๆ อีก 2-3 ราย
ที่อยู่ในอุตสาหกรรมนี้

อุตสาหกรรมน้ำอัดลมในประเทศไทยมีลักษณะเป็นตลาดผู้ขายน้อยราย (Oligopoly)
ผู้ประกอบการรายใหม่
เกิดขึ้นได้ยาก เนื่องจากเป็นอุตสาหกรรมที่ต้องใช้เงินลงทุนสูงในการซื้อเครื่องจักร
โดยในมุมมองของผู้บริโภค สินค้าในตลาด
มีความใกล้เคียงกันทำให้เกิดการทดแทนกันได้ง่าย ดังนั้น
ผู้ประกอบการจึงพยายามสร้างความแตกต่างให้ผลิตภัณฑ์ของตนเอง ไม่ว่าจะเป็นในเรื่องของรสชาติ
หรือภาพลักษณ์ของสินค้าและของบริษัท ด้วยการผลิตสินค้าตัวใหม่ๆ ออกสู่ตลาด
อยู่เสมอ ปัจจุบันตลาดน้ำอัดลมมีการแข่งขันสูงทำให้ผู้ประกอบการต้องมีการปรับตัวอยู่ตลอดเวลา
โดยมีการทำกิจกรรมทางการตลาดอย่างต่อเนื่องตลอดทั้งปี
เพื่อเป็นการรักษาระดับความสนใจของผู้ซื้อซึ่งเป็นการเน้นย้ำและสร้างความศรัทธา
ความเชื่อถือแก่ลูกค้า ไม่ให้สินค้าหายไปจากสายตาของผู้บริโภคและก่อให้เกิดความภักดีในตราสินค้า
ผู้ประกอบการจะรักษาตลาดด้วยการสร้างมูลค่าเพิ่มหรือสร้างนวัตกรรมใหม่ๆ
ให้กับสินค้าอย่างต่อเนื่องไม่หยุดนิ่งเพื่อกระตุ้นตลาดและจูงใจผู้บริโภค
โดยมีเป้าหมายที่จะเพิ่มส่วนครองตลาดควบคู่ไปกับความพยายามรักษาตลาดซึ่งแต่ละบริษัทฯ
ก็จะนำกลยุทธที่แตกต่างกันออกมาใช้

8

บริษัท หาดทิพย์ จำกัด (มหาชน)

______________________________________________________________________________________________________

น้ำอัดลมเป็นสินค้าประจำฤดูกาล (Seasonal)
ช่วงหน้าร้อนของทุกปีซึ่งอากาศร้อนจัดจะมียอดการจำหน่ายมากกว่าฤดูกาลอื่น ดังนั้น
ในช่วงเวลาดังกล่าวผู้ประกอบการต่างนำแนวคิดทางการตลาดผ่านสองแนวทางหลักคือ
“สปอร์ตมาร์เก็ตติ้ง” และ “มิวสิคมาร์เก็ตติ้ง”
เพื่อสร้างกระแสการตอบรับจากผู้บริโภคผ่านกิจกรรมส่งเสริมการขายให้เข้าถึงกลุ่มผู้บริโภคเป้าหมายให้ได้มากที่สุด
สำหรับกลยุทธ์ทางการตลาดของบริษัทฯ
จะเน้นการสร้างสรรค์สื่อโฆษณาให้เหมาะสมกับกลุ่มเป้าหมายในแต่ละพื้นที่
ตลอดจนเน้นนโยบายการสร้างความสัมพันธ์ที่ดีกับร้านค้าและสังคมโดยรอบ
เน้นการให้บริการด้วยความจริงใจ รวดเร็ว ฉับไว และสม่ำเสมอด้วยสินค้ามาตรฐานโคคา-โคลา
ที่ผู้บริโภคสามารถหาซื้อดื่มได้ทุกเวลาที่ต้องการ ในบรรจุภัณฑ์ใหม่ๆ หลายๆ ขนาด ที่มีให้เลือก
เป็นที่พอใจของผู้บริโภคทุกกลุ่ม

ปี 2555 ที่ผ่านมา ยอดขายของบริษัทฯ เพิ่มขึ้น 14% สูงกว่าเป้าหมายที่กำหนดไว้ที่ร้อยละ 10
และมีผลประกอบการที่ดีที่สุดปีหนึ่งในประวัติศาสตร์ของบริษัทฯ
ซึ่งส่วนหนึ่งมาจากการบริหารจัดการที่มีประสิทธิภาพภายใต้การกำกับดูแลของทีมผู้บริหารและพนักงานที่มีศักยภาพ
โดยในปี 2555 นี้ บริษัทฯ ยังคงครองส่วนแบ่งตลาดเป็นอันดับหนึ่ง
ในพื้นที่ภาคใต้ และมีส่วนแบ่งตลาดน้ำอัดลมรวมทุกผลิตภัณฑ์ประมาณร้อยละ 72 (Source: AC
Nielsen) เพิ่มขึ้นจากปีก่อน ร้อยละ 5

คาดการณ์ว่าอัตราการเติบโตของตลาดน้ำอัดลมของปี 2556 ในภาพรวมน่าจะมีโอกาสเติบโตเพิ่มขึ้น
จากมาตรการกระตุ้นเศรษฐกิจด้วยนโยบายต่างๆ ของภาครัฐ
ซึ่งจะทำให้ผู้บริโภคมีกำลังจับจ่ายใช้สอยเพิ่มมากขึ้น และประการสำคัญประมาณกลางปี 2556
บริษัทฯ จะเปิดโรงงานแห่งที่ 2 ที่อำเภอพุนพิน จังหวัดสุราษฎร์ธานี อย่างเป็นทางการ
พร้อมเดินเครื่องผลิตผลิตภัณฑ์ในขวด PET (new PET line) ออกวางจำหน่าย
เพื่อจะให้มีสินค้าเพียงพอต่อความต้องการของตลาด
ซึ่งจะเป็นการเพิ่มกำลังการผลิตสำหรับรองรับการเติบโตในระยะยาวได้อย่างมีประสิทธิภาพ
และด้วยความมุ่งมั่นที่จะปรับปรุงนโยบายการบริหารงานในทุกด้านให้มีประสิทธิภาพมากขึ้นอย่างต่อเนื่อง
จึงเชื่อมั่นว่า บริษัทฯ
จะสามารถก้าวเดินต่อไปอย่างรุดหน้าเพื่อสร้างสรรค์ผลการดำเนินงานให้ดีกว่าปีที่ผ่านมา สำหรับปี
2556 บริษัทฯ ได้กำหนดเป้าหมายการเจริญเติบโตเพิ่มขึ้น
จากปี 2555 ประมาณร้อยละ 12

  2.2 กลยุทธ์ทางการตลาด

1.  สร้างการเติบโตของยอดขายโดยแบ่งตามประเภทรูปแบบของผลิตภัณฑ์ประเภทบรรจุภัณฑ์ขวดแก้วชนิดคืนขวด
    (RGB) มีการทำตลาดสีเขียวโดยคำนึงถึงระบบนิเวศวิทยา
    ผลักดันการใช้บรรจุภัณฑ์ที่ช่วยในการลดภาวะโลกร้อน
    โดยเน้นในช่องทางร้านขายของชำและร้านขายอาหาร-เครื่องดื่ม
    และประเภทบรรจุภัณฑ์ชนิดไม่คืนขวด (OWP)
    มีการริเริ่มสร้างสรรค์บรรจุภัณฑ์ด้วยนวัตกรรมใหม่
    เพื่อสร้างความแตกต่างและตอบสนองความต้องการของตลาดที่มีการข่งขันที่สูงขึ้น

2.  เพิ่มยอดสต๊อกสินค้าในร้านค้าที่มีการจำหน่ายผลิตภัณฑ์ของคู่แข่งโดยการใช้ Loyalty
    Programs และโปรโมชั่นส่งเสริมการขาย

9

บริษัท หาดทิพย์ จำกัด (มหาชน)

______________________________________________________________________________________________________

3.  มุ่งเน้นการส่งมอบความสดชื่นในแบบโค้ก ผ่านกิจกรรมด้าน CSR และการสื่อสารด้านแบรนด์
    พร้อมทั้งมอบประสบการณ์ดีๆ ซึ่งโค้กเท่านั้นที่ทำได้ เช่น กิจกรรมฟุตบอลเวิลด์คัพ, โอลิมปิก,
    ยูโรคัพ เป็นต้น

4.  สานต่อความสัมพันธ์อันดีกับร้านค้าและชาวใต้ ภายใต้แนวคิด “เคียงข้างชาวใต้”

5.  สานต่อความเป็นผู้นำของบริษัทฯ
    ด้วยการเพิ่มยอดขายและรักษาส่วนแบ่งทางการตลาดด้วยนโยบาย
    เชิงรุก

6.  นำเสนอสิ่งที่ดีที่สุดทั้งในด้านคุณภาพของสินค้าและบรรจุภัณฑ์
    โดยเน้นการสร้างความแตกต่างจาก
    คู่แข่งขัน และการเป็นสินค้า “ของแท้” ที่เลียนแบบไม่ได้

7.  เน้นการให้บริการที่ยอดเยี่ยมแก่ลูกค้าทั้งก่อนการขายและหลังการขาย
    มอบความพึงพอใจให้แก่ลูกค้า
    ทุกระดับ เพื่อรักษาฐานลูกค้าที่มีอยู่เดิมและเพิ่มลูกค้ารายใหม่ รวมทั้งขยายระบบ Pre-Sell
    ให้ครอบคลุมในพื้นที่เป้าหมาย เพื่อเพิ่มประสิทธิภาพในการขาย

8.  สร้างบรรยากาศและความสัมพันธ์อันดีในการนำเสนอขายผลิตภัณฑ์ของบริษัทฯ ให้แก่ร้านค้า
    เพื่อให้ร้านค้าตระหนักถึงคุณค่าของผลิตภัณฑ์
    ทั้งเกิดการยอมรับและยินยอมที่จะจำหน่ายผลิตภัณฑ์ของบริษัทฯ ด้วยความเต็มใจ

9.  มอบความสุข ความสดชื่น
    ให้กับลูกค้าและผู้บริโภคด้วยผลิตภัณฑ์นวัตกรรมใหม่ที่มีคุณภาพและภาพลักษณ์ที่ทันสมัย

10. สร้างจุดขายให้ผลิตภัณฑ์ของบริษัทฯ น่าสนใจ โดยเน้นการจัดแช่ จัดโชว์ และการโฆษณา ณ
    จุดขาย เพื่อให้ผู้บริโภคตัดสินใจซื้อทันที เพราะพฤติกรรมการดื่มน้ำอัดลมนั้น
    ต้องทำให้ผู้บริโภคเกิดความสนใจและอยากซื้อ อยากดื่มทันทีเมื่อเห็น

11. ริเริ่มสร้างสรรค์สื่อโฆษณา การส่งเสริมการขาย รูปแบบฉลากสินค้าแบบใหม่
    ที่แสดงถึงเอกลักษณ์ของภาคใต้ และการโฆษณาที่เข้าถึงผู้บริโภคท้องถิ่น
    รวมทั้งนักท่องเที่ยวทั้งชาวไทยและชาวต่างประเทศ

12. สรรหา วิเคราะห์ จัดเก็บข้อมูลข่าวสาร ความรู้ที่จำเป็นอย่างต่อเนื่อง
    ทั้งในส่วนของความต้องการของผู้บริโภค ลูกค้า พันธมิตรทางธุรกิจ
    และความเคลื่อนไหวของคู่แข่งขัน เพื่อใช้เป็นข้อมูลในการส่งเสริมการตลาด
    ตลอดจนการพัฒนาสินค้าที่มีรสชาติหรือบรรจุภัณฑ์ใหม่ๆ

13. สานต่อกิจกรรมเพื่อสังคมในด้านต่างๆ (CSR: Corporate Social Responsibility)
    เพื่อสร้างความสัมพันธ์อันดีระหว่างหาดทิพย์กับกับหน่วยงานภาครัฐ และเอกชน
    รวมถึงคนในท้องถิ่นภาคใต้

2.3 กลุ่มลูกค้าเป้าหมายหลัก

  กลุ่มเด็กวัยรุ่น วัยทำงาน ผู้สูงอายุ รวมทั้งนักท่องเที่ยวทั้งชาวไทยและชาวต่างประเทศ

10

บริษัท หาดทิพย์ จำกัด (มหาชน)

______________________________________________________________________________________________________

2.4 นโยบายการตั้งราคา

พิจารณาตามความเหมาะสมกับสภาพตลาดและพื้นที่
โดยให้คุ้มต้นทุนและค่าใช้จ่ายตลอดจนมีผลกำไรพอสมควร
รวมทั้งกำหนดราคาให้เหมาะสมกับผลตอบแทนที่ลูกค้าจะได้รับ

2.5 ลักษณะของลูกค้าของบริษัทฯ

บริษัทฯ ได้มีการจำแนกประเภทของลูกค้าเป็น 2 กลุ่มหลัก ได้แก่

1.  กลุ่มลูกค้าแบบดั้งเดิม (TT: Tradition Trade) จะเป็นร้านค้าส่ง ร้านค้าปลีก
    ร้านขายอาหาร และลูกค้ารายย่อย

2.  กลุ่มลูกค้าประเภทร้านค้าส่งค้าปลีกสมัยใหม่ (MT: Modern Trade) ได้แก่ แม็คโคร์ โลตัส
    บิ๊กซี หรือร้านสะดวกซื้อ ได้แก่ 7-Eleven Family Mart

ซึ่งหากจะเปรียบเทียบลูกค้าทั้ง 2 กลุ่ม ณ ปัจจุบันจะพบว่าลูกค้ารายใหญ่ของบริษัทฯ
จะเป็นกลุ่มลูกค้าประเภทร้านค้าส่งค้าปลีกสมัยใหม่ (Modern Trade)
เนื่องจากผู้บริโภคได้มีการเปลี่ยนแปลงพฤติกรรมในการจับจ่ายใช้สอยจากเดิมที่เป็นร้านขายส่งและร้านขายปลีก
ร้านขายของชำทั่วไป มาเป็นร้านค้าส่งค้าปลีกสมัยใหม่ โดยในปี 2555
มียอดขายรวมกันประมาณร้อยละ 50 ของยอดขายทั้งหมด นอกนั้นจะเป็นลูกค้ารายย่อย ได้แก่
ร้านค้าทั่วไปทั้งร้านขายส่งและร้านขายปลีก
ร้านขายของชำ ร้านขายอาหาร-เครื่องดื่ม ภัตตาคาร สถานบันเทิง สโมสร โรงแรม สถานีขนส่ง
รถเข็น ร้านเสริมสวย
ตลาดโต้รุ่งร้านขายยา หน่วยราชการ ท่าเรือ สถานศึกษา ตลอดจนที่พักอาศัย

การที่บริษัทฯ และลูกค้าของบริษัทฯ มีความสัมพันธ์ที่ดีต่อกัน
นับเป็นกลยุทธ์ที่สำคัญทางการตลาดในการสร้างความสัมพันธ์ที่เหนียวแน่นกับลูกค้า
โดยจะตอบสนองความต้องการของลูกค้าด้วยคุณภาพของผลิตภัณฑ์และบริการ
ให้บริการที่ดีไม่ว่าจะเป็นก่อนการขาย ระหว่างการขาย หรือหลังการขาย
ทั้งนี้เพื่อสร้างความประทับใจ ทำให้ลูกค้าใหม่
กลายมาเป็นลูกค้าประจำ ขณะเดียวกันก็รักษาลูกค้าเก่าไว้อย่างดี
เพื่อให้ลูกค้าซื้อผลิตภัณฑ์ของบริษัทฯ ตลอดไป

 นอกจากนี้ บริษัทฯ ยังได้ร่วมกับภาครัฐและเอกชนในการร่วมกันสร้างสรรค์สังคมภาคใต้ให้ดีขึ้นทั้งด้านการศึกษา กีฬา วัฒนธรรมประเพณีท้องถิ่น ตลอดจนการบำบัดรักษาผู้ติดยาเสพติด และการอนุรักษ์สิ่งแวดล้อม 

2.6 การจัดจำหน่ายและช่องทางการจัดจำหน่าย

 

 สามารถแบ่งลักษณะการจำหน่ายและช่องทางการจำหน่ายเป็น 2 ประเภท ดังนี้

1. จัดจำหน่ายโดยตรง (Direct Sales): โดยมีโรงงานผลิตที่อำเภอหาดใหญ่ จังหวัดสงขลา
และมีคลังสินค้าย่อยอีก 20 แห่ง กระจายอยู่ทั่ว 14 จังหวัดภาคใต้ คือ ชุมพร หลังสวน ระนอง
ภูเก็ต พุนพิน สุราษฏร์ธานี เกาะสมุย นครศรีธรรมราช ทุ่งสง พังงา ตะกั่วป่า กระบี่ ตรัง พัทลุง
สตูล หาดใหญ่ ปัตตานี ยะลา นราธิวาส และสุไหงโก-ลก ซึ่งใน
บางจังหวัดจะมีคลังสินค้ามากกว่า1 สาขา โดยมีลักษณะการจัดจำหน่ายดังนี้

11

บริษัท หาดทิพย์ จำกัด (มหาชน)

______________________________________________________________________________________________________

  - จำหน่ายโดยรถขาย (Conventional Route Sales)

  - การขายล่วงหน้า (Pre-sell) โดยมีพนักงานขายของบริษัทฯ ไปรับคำสั่งซื้อล่วงหน้า

  - การขายผ่านลูกค้า Modern Trade เช่น โลตัส คาร์ฟู บิ๊กซี หรือร้านสะดวกซื้อแต่ไม่รวม
  Makro

2. จัดจำหน่ายผ่านตัวแทนการจำหน่าย (In-Direct Sales)

- ผ่านตัวแทนจำหน่าย ซึ่งปัจจุบันเหลือเพียง 1 แห่ง คือ เกาะพงัน

- ผ่านร้านค้าส่งเพื่อช่วยกระจายสินค้าให้ครอบคลุมทุกพื้นที่

- ใช้ศูนย์ช่วยกระจายสินค้า (Manual Distribution Center หรือ MDC)

- ขายผ่านลูกค้า Makro ซึ่งผู้ที่เป็นลูกค้าของ Makro ส่วนใหญ่คือร้านค้าต่างๆ

3.  การจัดหาผลิตภัณฑ์เพื่อการจำหน่าย

1.  ผลิตภัณฑ์ที่บริษัทฯ ผลิตเพื่อจำหน่าย โดยมีโรงงานผลิตตั้งอยู่ที่อำเภอหาดใหญ่ จังหวัดสงขลา
    โดยบริษัทฯ
    จะผลิตน้ำอัดลมบรรจุขวดแก้วชนิดคืนขวด(RGB ~ Returnable Glass Bottle) ขนาด 10
    ออนซ์ และขนาด
    1 ลิตร ผลิตภัณฑ์น้ำอัดลมบรรจุขวดแก้วชนิดไม่คืนขวด (NRGB ~ Non Returnable
    Bottle) ขนาด 250 ml ผลิตภัณฑ์น้ำอัดลมบรรจุขวดพลาสติก ( PET) ขนาด 450 ml,
    ขนาด 1.25 ลิตร, ขนาด 2 ลิตร และผลิตภัณฑ์น้ำอัดลมบรรจุกระป๋อง (CAN) ขนาด 325
    ml, ขนาด 240ml (Sleek Can)

2.  ผลิตภัณฑ์ที่บริษัทฯ ไม่ได้เป็นผู้ผลิต โดยจะสั่งซื้อจากบริษัท ไทยน้ำทิพย์ จำกัด
    ซึ่งเป็นบริษัทในกลุ่มธุรกิจ
    โคคา-โคลาในประเทศไทยมาจำหน่าย ได้แก่ ผลิตภัณฑ์นำอัดลมบรรจุขวดพลาสติก (PET)
    ขนาด 500 ml, ขนาด 1.5 ลิตร ผลิตภัณฑ์น้ำอัดลมบรรจุกระป๋องขนาด 325 ml และขนาด
    240 ml (Stubby Can) ผลิตภัณฑ์น้ำส้ม Minute Maid, ผลิตภัณฑ์น้ำส้มผสมเนื้อส้ม
    Minute Maid Pulpy, ผลิตภัณฑ์นมผสมน้ำผลไม้ Minute Maid Nutriboost
    และน้ำดื่มน้ำทิพย์ขนาด 550ml และขนาด 1.5 ลิตร

4.  วัตถุดิบและผู้จำหน่ายวัตถุดิบ : วัตถุดิบสำคัญในการผลิตจัดหาจากแหล่งต่างๆ ดังนี้

    1.  วัตถุดิบหลัก ได้แก่ หัวน้ำเชื้อ จะสั่งซื้อจากบริษัท โคคา-โคลา (ประเทศไทย) จำกัด
        น้ำตาลทรายขาวบริสุทธิ์ ก๊าซคาร์บอนไดอ๊อกไซด์ สารเคมี
        จะสั่งซื้อจากผู้ผลิตภายในประเทศ

  สำหรับปี 2555 การสั่งซื้อหัวน้ำเชื้อจากบริษัท โคคา-โคลา (ประเทศไทย) จำกัด
  มีมูลค่าการสั่งซื้อประมาณ 30% ของยอดซื้อรวม
  และน้ำตาลทรายขาวบริสุทธิ์มีมูลค่าการสั่งซื้อประมาณ 26% ของยอดซื้อรวม

2.  วัตถุดิบประเภทบรรจุภัณฑ์ ได้แก่ขวดแก้วทั้งชนิดคืนขวดและไม่คืนขวด หลอดพลาสติก ฝาจีบ
    ฝาเกลียว ถาดรอง/แผ่นรองผลิตภัณฑ์ เป็นต้น สั่งซื้อจากผู้ผลิตภายในประเทศ
    สำหรับกระป๋องและฝา สั่งซื้อจากผู้ผลิตต่างประเทศโดยนำเข้าจากประเทศมาเลเซีย

ปัจจุบันมีจำนวนผู้จัดจำหน่ายวัตถุดิบประมาณ 37 ราย แบ่งเป็นในประเทศ 35 ราย
และต่างประเทศ
3 ราย โดยมีสัดส่วนมูลค่าการสั่งซื้อวัตถุดิบภายในประเทศประมาณ 89% และต่างประเทศประมาณ
11%

12

บริษัท หาดทิพย์ จำกัด (มหาชน)

______________________________________________________________________________________________________

5.  กำลังการผลิตและปริมาณการผลิต

  --------------------- ----------- ------------ ------------- -----------
  2555                  ขนาดบรรจุ                               

                        6.5 ออนซ์    10 ออนซ์      250 ml        1 ลิตร
                                                 (BUDDY)       

  กำลังการผลิต (ลัง)       44,000      13,112,000   3,009,600     1,267,200

  ปริมาณการผลิตจริง        6,635       2,375,525    2,270,657     951,669

  กำลังการผลิต (%)        15.08%      18.12%       75.45%        75.10%
  --------------------- ----------- ------------ ------------- -----------

  --------------------- ----------- ------------ ------------- -----------
  2555                  ขนาดบรรจุ                               

                        450 ml.     1.25 ลิตร     CAN 325 ml.   CAN 240 ml.

  กำลังการผลิต (ลัง)       165,000     5,610,000    3,539,250     235,950

  ปริมาณการผลิตจริง        158,627     5,490,023    2,849,519     187,863

  กำลังการผลิต (%)        96.14%      97.86%       80.15%        79.62%
  --------------------- ----------- ------------ ------------- -----------

6.  ผลกระทบจากกระบวนการผลิตและวัสดุเหลือใช้

ในอุตสาหกรรมน้ำอัดลม มีของเสียที่เกิดจากกระบวนการผลิต 2 ประเภทหลัก ดังนี้

1.  น้ำเสีย : บริษัทฯ ได้ดำเนินการด้านการบำบัดน้ำเสีย
    โดยจัดให้มีระบบบำบัดน้ำเสียภายในโรงงาน โดยมีรายละเอียดของระบบบำบัดน้ำเสีย ดังนี้

  ชื่อระบบบำบัด : Waste Stabilization Pond

  หลักการทำงาน : ย่อยสลายอินทรีย์ด้วยแบคทีเรีย Aerobic และ Anaerobic

  ความสามารถของระบบ : รับน้ำเสียได้ 1,755 m³/วัน

  อัตรานำเข้าระบบ (เฉลี่ย) : 750 m³/วัน

  พื้นที่ : 3.7 ไร่

ในทางปฏิบัติบริษัทฯ
จะควบคุมระบบบำบัดน้ำเสียและติดตามผลการทำงานของระบบโดยการเก็บตัวอย่างของน้ำแต่จะจุดมาตรวจสอบเพื่อควบคุมให้ระบบทำงานตามปกติ
และยังมีการเก็บตัวอย่างน้ำทิ้งมาตรวจสอบค่าอย่างสม่ำเสมอ
เพื่อหาค่า BOD ก่อนที่จะระบายออกสู่ลำรางสาธารณะ น้ำที่จะทิ้งออกสู่ลำรางสาธารณะจะต้องมีค่า
BOD อยู่ในเกณฑ์ที่
กรมโรงงานอุตสาหกรรมกำหนด ซึ่งการตรวจสอบคุณภาพน้ำทิ้งดังกล่าว
นอกจากจะดำเนินการโดยเจ้าหน้าที่ห้องปฏิบัติการของบริษัทฯ เองเป็นประจำแล้ว บริษัทฯ
ยังส่งตัวอย่างน้ำทิ้งให้ภาควิชาวิศวเคมี คณะวิศวกรรมศาสตร์ มหาวิทยาลัย
มหาวิทยาลัยสงขลานครินทร์ ตรวจสอบเป็นประจำอย่างสม่ำเสมอด้วย

13

บริษัท หาดทิพย์ จำกัด (มหาชน)

______________________________________________________________________________________________________

2.  ขยะจากกระบวนการผลิต : ขยะส่วนใหญ่ที่เกิดจากกระบวนการผลิต เกิดจากหีบห่อ
    ภาชนะบรรจุวัตถุดิบต่างๆ
    ที่ใช้ในกระบวนการผลิต ซึ่งขยะในส่วนนี้ บริษัทฯ
    ได้ดำเนินการคัดแยกเพื่อนำขยะส่วนที่สามารถใช้ประโยชน์ได้
    นำไปขายให้กับบริษัทที่สามารถนำไป recycle ได้ เช่น พลาสติก เศษแก้ว เป็นต้น
    การดำเนินการแยกขยะ บริษัทฯ สามารถ recycle ขยะต่างๆ ได้มากกว่าร้อยละ 85
    สำหรับขยะส่วนที่เหลือที่ไม่สามารถขายได้ ซึ่งในกรณีที่เป็นขยะอันตราย บริษัทฯ
    ได้เก็บรวบรวมเพื่อส่งเข้ากำจัดโดยบริษัทที่ได้รับอนุญาตจากกรมโรงงานอุตสาหกรรม
    ส่วนขยะทั่วไป ก็ติดต่อให้เทศบาลเมืองบ้านพรุเข้ามารับไปกำจัดให้ถูกต้องต่อไป

  บริษัทฯ ไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อม

  14